OpenLLM-France/wikimedia huggingface dataset:
# Al-Mundhir Kordobakoa

Al-Mundhir Kordobakoa —arabieraz: المنذر‎‎, Abu al-Hakam al-Mundhir ibn Muhammad— (Kordoba, 844 – Bobastro, 888) Al-Andalusko seigarren emir independentea izan zen. Muhammad I.a Kordobakoa aitaren oinordekoa izan zen 886an, bi urteko erregealdia baino izan ez zuelarik.
Bere aitaren erregealdian, kristau eta muladi matxinoen aurkako operazio militarren agintaritza jaso zuen. 865ean, Dueroren haranean Ordoño I.a Asturiaskoaren aurkako operazio bat zuzendu zuen, partzialki huts egin zuena. Kordoba itzultzen ari zela, Burgosen Rodrigo Gaztelakoa garaitu zuen, Gaztelako kondea, kristauen mugak, iparralderantz atzeratu zirelarik. Leon eta Astorga konkistatzen saiatu zen, baina Alfontso III.a Asturiaskoak, Valdemoran garaitu zuen 878an. Banu Qasi eta Alfontso III.a Asturiaskoaren aurkako espedizio bat zuzendu zuen, baina 883an garaitua izan zen, Cellorigoko guduan. Baina arrakasta izan zuen Ibn Marwan Badajozetik botatzean, 884an.
Bere erregealdiko bi urteetan, arrakastarik gabe, Omar ibn Hafsunen aurka borrokatzen aritu zen.
Ibn Idharik, honela deskribatzen du: "Beltzarana, ile kizkurrekoa... aurpegia, pikorrez betea zuen".
# Al-Mustain I.a

Sulayman ibn Hud al-Judhami, Al-Mustain I.a (arabieraz: سليمان "المستعين بالله" بن هود‎ ; 1047 hila) Zaragozako taifako bosgarren errege independentea (1038-1047) izan zen, Banu Hud leinuko lehendabizikoa. al Musta'in bi-llah (Allahren laguntza bilatzen duena) titulua bereganatu zuen.
Gaztetan Almanzorren armadetan eta Kordobako kaliferriaren amaierako fitna edo gerra-zibiletan borrokatu zuen. 1031 eta 1036 artean Hisham III.a azken kalifa babestu zuen Lleidan. Garai haietan Banu Tujibien eskuetan zegoen Zaragozako taifa eta Sulayman Lleida eta Tuterako qadi bihurtu zen.
1035ean Hisham II.a izeneko buruzagi bat bere buruari kalifa bat izendatu zuen Sevillan. Al-Mundhir II.ak, bere arbasoek egin zuten moduan, ez zuen kalifa berria onartu. Egoera aprobetxatuz, Abd Allah ibn al-Hakam bere lehengusua 1038ko udan matxinotu eta abuztuaren 23an errege-alkazarra hartu zuen. Abd Allahek Al-Mundhir eta Yekutiel ben Isaak bisir judua erail zituen. Laster, hajib titulua bereganatu eta txanponak egiteari ekin zion. Emir berriak, Sulayman ibn Hudi agintea promes egin arren, hitza jan zuen. Lleidako qadiak, Ismail Toledokoaren laguntza zuena, irailaren 20an Zaragozan sartu zen eta Abd Allah kargutik kendu zuen.
Laster, semeen artean zatitu zuen taifa: Lleidan Yusuf al-Mudhaffar, Huescan Lubb, Tuteran Mundhir, Calatayuden Muhammad eta Zaragozan, erregeorde moduan, Ahmad al-Muqtadir. Toledoko taifarekiko independentzia lortu nahian, Fernando I.a Gaztelakoa aliatu zuen. Horren ondorioz, Gartzia III.a Santxez Naiarakoa bere etsai bilakatu zen.
1047an hil zenean, seme guztiek bere independentzia aldarrikatu zuten. Hala ere, 1051n al-Muqtadirrek hegemonia bereganatu zuen.

## Erreferentziak

* ↑ Viguera Molins, Mª Jesús. (1988). Aragón musulmán. Zaragoza: Mira editores ISBN 84-86778-06-9..
* ↑ Cervera Fras, M ª José. (1999). El reino de Saraqusta. Zaragoza: CAI ISBN 84-88305-93-1..
* Datuak: Q33040
# Al-Muthanna probintzia

Al-Muthanna probintzia (arabieraz: المثنى‎ Al Muthannā) Irakeko gobernazioetariko bat da, al-Muthanna ibn Haritha VII. mendeko arabiar jeneralaren izena daramana. 51.740 km²-ko azalera dauka, eta 2015. urtean 770.500 lagun bizi ziren lurraldean. Probintziako hiriburua Samawah da.

## Kanpo estekak

* Datuak: Q212761
* Multimedia: Muthanna Governorate / Q212761
# Al-Mundhir I.a

Al-Mundhir I.a ibn Yahya al-Tujibi (arabieraz: المنذر بن يحي التجيبي‎; 1021/1023 hila) Zaragozako taifako lehenengo errege independentea (1018-1021) izan zen, Banu Tujibi leinukoa.
Soldadu moduan hasi eta Almanzorren armadetan jenerala izatea lortu zuen. Horri esker, Tuterako (1005) eta Zaragozako (1013) wali bilakatu zen. Orduko fitna edo gerra-zibiletan omeiatarren alde egin zuen, Muhammad II.a al Mahdi (1009), Sulayman ibn al-Hakam (1013 eta 1016) eta Abd ar-Rahman IV.a (1018) kalifen alde hurrenez hurren.
Al-Andalusen zegoen anarkiari esker, independentzia aldarrikatu eta jada 1018an bere taifan txaponak egin zituzten. Politikari habila izan zen eta laster bere poterea finkatu zuen. Antso III.a Gartzeitz Nagusia iruindar erregea etsai nagusia izan zuen eta bere burua babesteko Berenguer Erramun I.a Bartzelonako kondearekin aliantza bat osatu zuen.

## Erreferentziak

* ↑ Viguera Molins, Mª Jesús. (1988). Aragón musulmán. Zaragoza: Mira editores ISBN 84-86778-06-9..
* ↑ Cervera Fras, M ª José. (1999). El reino de Saraqusta. Zaragoza: CAI ISBN 84-88305-93-1..
* Datuak: Q3574571
# Al-Mustain II.a

Ahmad Al-Mustain II.a ibn Yusuf ibn Ahmad ibn Sulayman ibn Hud al-Judhami (arabieraz: أحمد بن يوسف المستعين‎ ; 1110ean hila) Zaragozako taifako zortzigarren errege independentea (1085-1110) izan zen, Banu Hud leinuko laugarrena. Al-Mustain bi-llah (Allahren laguntza bilatzen duena) titulua bereganatu zuen.
Yusuf al-Mutamanen semea eta oinordekoa, erreinaldia hasi eta berehala kristauen erasoak jasan zituen. 1086an Alfontso VI.a Gaztelakoak hiriburua setiatu zituen. Toledo jada kristauen eskuetan zegoenez eta Al-Mutamid ibn Abbad Sevillako erregeak mehatxua aurre egiteko, almorabideen laguntza eskatu zuen. Yusuf ibn Tashufinek itsasartea zeharkatuz kristauak menderatu zituen Sagrajasko guduan.
1090ean almorabideek itzuli eta taifa guztiak konkistatu zituzten, Zaragozakoa izan ezik. Hala ere, kristauak jada geldiezinak ziren: 1089an Monzón, 1091n Balaguer eta 1096an, Alcorazko gudua eta gero, Huesca hartu zituzten. Al-Mustainek Alfontso VI.a Gaztelakoari paria'k ordaindu behar izan zizkion.
1110eko urtarrilaren 24an Alfontso I.a Nafarroakoak Ejea eta Deustia hartuberriak zituen eta Valtierrako guduan Al-Mustain menderatu eta hil zuen.

## Erreferentziak

* ↑ Viguera Molins, Mª Jesús. (1988). Aragón musulmán. Zaragoza: Mira editores ISBN 84-86778-06-9..
* ↑ Cervera Fras, M ª José. (1999). El reino de Saraqusta. Zaragoza: CAI ISBN 84-88305-93-1..
* ↑ (Gaztelaniaz) Gran Enciclopedia Aragonesa, Batalla de Valtierra
* Datuak: Q2398089
# Antixena gaztetxea

Antixena Gaztetxea Oñatin dagoen gaztetxea da. Garai batean ostalaritza eskola izandako eraikinean dago, eta 2012. urtean gazte erabilerarako okupatua izan zen. Antixena parke eta jauregiaren ondoan egoteagatik du izen hau, Oñatiko Gaztetxia izenez ere ezaguna den arren.

## Erreferentziak

* ↑ «Oñatiko Gazte Asanbladak Mondragon Unibertsitateko Ostalaritza Eskola egon zen Antixenako eraikina okupatu du - Oñati» Goiena.eus (Noiz kontsultatua: 2022-02-01).

## Kanpo estekak

* Antixena gaztetxea Instagramen.
* Antixena gaztetxea Twitterren.
* Antixena gaztetxea Facebooken.
* Datuak: Q25474690
# Antitaurus

Antitaurus (turkieraz: Aladağlar; antzinako grezieraz: Αντίταυρος) —Antitaurus mendiak bezala ere ezaguna— hegoaldeko eta ekialdeko Turkian mendilerroa da, Taurus mendietatik ipar-ekialderantz jotzen duena.
Erciyes mendia (3.916 m.) tontorrik altuena dute, beste hainbat punta edukita 3.000 metrotik gorakoak.

## Erreferentziak

* ↑ Euskaltzaindia. Anatoliako eta Hego Kaukasoko toponimia. .

## Kanpo estekak

* Datuak: Q1090601
* Multimedia: Peaks of Aladağlar / Q1090601
# Antithyra

Antithyra Gelechiidae familiako tximeleta genero bat da. Bere espezie tipoa Antithyra vineata da.

## Espezieak

| Espeziea | Irudia | Egoera |
| Antithyra vineata | | daturik gabe |

## Kanpo estekak

* Datuak: Q4775339
* Espezieak: Antithyra
# Antitesi

Antitesia bi sintagma, esaldi edo bertso kontrajartzen dituen figura erretoriko estilistikoa da. Antitesiak kontrajartzen dituen sintagmak aurkako ideiak aurkezten ditu.
Zenbait antitesi mota bereizten dira:
* Antitesi filosofikoa, tesi baten ukapena adierazten duena;
* Antitesi diskurtsiboa, bi esaldi edo bi kontzeptu kontrajarriak agertuko dira elkarren ondoan, diskurtsoa edo testua adierazkorrago gera dadin, ideia nagusia azpimarratua gera dadin.

### Adibideak

      * “Jai goibela”
      * "Alaitasun triste bat"

## Ikus, gainera

* Oximoron.
* Tesi.

## Kanpo estekak

* "Antitesi" Euskaltzaindia. Literatura terminoen hiztegia.
* Datuak: Q487994

## Erreferentziak

* ↑ Pako Aristi. "Alaitasun triste bat". Berria egunkaria. 2016-06-02.
# Antitoxina

Antitoxina toxina baten aurka sortutako antigorputza da, toxina honekin erreakzionatu eta neutralizatzen duena.
Mikrobioek (batez ere, bakterioek) sortzen dituzten toxinak organismo batean sartzen direnean, organismo horren immunitate-sistemak toxina horren aurkako antigorputzak ekoizten ditu: antitoxinak. Toxinek, beraz, antigeno moduan jarduten dute, eta immunitate-sistemak dagokion antigorputza (antitoxina) sortuko du antigeno hori indargabetzeko.
Antitoxinak immunitate pasiboaren bitarteko tratamenduan erabiltzen dira. Gogoratu immunitate pasiboan organismoak infekzio bati aurre egiteko behar dituen antigorputzak kanpotik jasotzen dituela (antiserum baten bidez), ez dituela berak ekoizten.
Immunitate pasiboan erabiltzen diren antitoxinak animalia batetik (zaldietatik, kasu gehienetan) eskuratzen dira eskuarki. Horretarako, zaldiari toxina bat injektatzen zaio kopuru handitan eta hainbat egunetan, toxina horren aurkako antigorputzak (antitoxinak) kopuru handietan ere ekoitz ditzan. Gero, odola ateratzen zaio, eta odol horretatik serum bat lortzen da, purifikatu eta esterilizatzen dena antiserum moduan erabili aurretik. Azkenik, antiserum hori gaixotasun infekziosoa pairatzen ari den gaixoari jartzen zaio.
Zaldi-serumaren purifikazioa funtsezkoa da zaldiaren berezko odol-proteinak ezabatzeko. Bestela, proteina horiek antigeno gisa jardun lezakete eta gizakiarengan errefus-fenomenoak sortuko lituzkete.
Lehenengo antitoxina difteriaren aurkakoa izan zen, eta 1890ean lortu zuen Emil Adolf von Behring-ek (Corynebacterium diphteriae bakterioak sortzen duen toxina neutralizatzen du antitoxina horrek). Difteriaren aurka ez ezik, maila terapeutikoan beste antitoxina batzuk ere erabiltzen dira: botulismoaren aurka, disenteriaren aurka, tetanosen aurka, gangrena gaseosoaren aurka....

## Erreferentziak

* ↑ Ingraham, J. eta Ingraham, C.: Introducción a la Microbiología vol. II, Ed. Reverté (1998), 479-480 orr. ISBN: 84-291-1871-3
# Antitronbotiko

Antitronbotikoak bihotzeko bat, istripu zerebrobaskular bat eta arterien eta zainak blokeo bat izateko arriskua murrizten duten sendagaiak dira. Odolak gorputzeko zainetan zehar metaketak sortzea ekiditen du.

## Erreferentziak

* ↑ (Gaztelaniaz) «Antitrombóticos» The Texas Heart Institute (Noiz kontsultatua: 2023-03-15).

## Kanpo estekak

* Datuak: Q4775337
* Multimedia: Antithrombotic agents / Q4775337
# Antiziganismo

Antitziganismoa edo romafobia erromani, sinti, traveller eta imajinario kolektiboan "ijito" gisa estigmatizatzen diren beste komunitate batzuen aurkako arrazakeria espezifikoa da, terminoari zentzu gutxiesgarria emanez. Terminoak gero eta onarpen instituzional handiagoa lortzen duen arren, oraindik ez dago haren izaerari eta inplikazioei buruzko ulermen komunik. Antiziganismoa askotan zentzu mugatuan ijitoen aurkako jarrerak edo espazio publikoan estereotipo negatiboak edo gorroto-diskurtsoa adierazteko erabiltzen da. Hala ere, antiziganismoak adierazpen eta praktika diskriminatzaileen espektro zabalago bati egiten dio erreferentzia, forma sotil eta ikusezinak barne. Antiziganismoa ez da esaten dena bakarrik, baizik eta egiten dena eta egiten ez dena ere bai, adibidez, ijitoen pertsona edo komunitateen aurkako gorroto-delitu baten aurreko zigorgabetasuna.
Neurri batean, beren bizimodu erdi-nomadagatik eta hizkuntza- eta kultura-desberdintasunengatik, denboran zehar hedatu diren herrialdeetako biztanle indigenek erromaniekiko mesfidantza eta arbuio sentsazioa sortu dute. Mesfidantza horrek ijitoak finkatu diren herrialdeetan kristautasunera edo islamera bihurtu diren arren iraun egin du.

## Erreferentziak

* ↑ «Berria Estilo Liburua» www.berria.eus (Noiz kontsultatua: 2023-01-25).
* ↑ Antigypsyism.eu. Antigypsyism: Reference Paper. .

## Kanpo estekak

* Datuak: Q584475
* Multimedia: Anti-Romani sentiment / Q584475
# Alcalà de Xivert

Alcalà de Xivert Valentziako Erkidegoko udalerria da, Baix Maestrat eskualdean eta Castellóko probintzian kokatua.
2009ko urtarrilaren 1eko erroldaren arabera 7.926 biztanle zituen.

## Ikus, gainera

* Castellóko udalerrien zerrenda

## Kanpo estekak

* (Katalanez) Udalaren webgunea.
* Datuak: Q1635204
* Multimedia: Alcalà de Xivert / Q1635204
# Alcalá de Henaresko katedrala

Justo eta Pastorren maisu-katedral santu eta entzutetzua (gaztelaniaz: Santa e Insigne Catedral-Magistral de los Santos Justo y Pastor) Alcalá de Henaresko alde zaharrean dagoen katedral bat da, Alcalá de Henaresko elizbarrutiaren egoitza dena. 1514an eraiki zuten isabeldar gotiko estiloan. 1998an Gizateriaren Ondare izendatu zuten. Lovainako San Petri elizarekin batera, munduko maisu-eliza bakarra da, hau da, bere kalonje guztiak teologian doktoreak izan behar dira.

## Kanpo estekak

* Datuak: Q2365820
* Multimedia: Cathedral of Alcalá de Henares / Q2365820
# Alcalá de Henares

Alcalá de Henares Madrilgo Erkidegoko udalerria da, 2006an 204.000 biztanle zituena. Erkidegoko hirugarren hiri jendetsuena da, Madril eta Mostolesen atzetik.

## Barrutiak

* I. barrutia «Centro»
* II. barrutia «Reyes Católicos»
* III. barrutia «Chorillo-Garena»
* IV. barrutia «Ensanche-Espartales»
* V. barrutia «El Val»

## Klima

Datu klimatikoak (Alcalá de Henares) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 10.6 | 12.2 | 15.6 | 17.2 | 21.7 | 27.8 | 32.2 | 32.2 | 27.8 | 20.0 | 14.4 | 11.1 | 20.2 |
| Batez besteko tenperatura minimoa (°C) | 0.0 | 1.7 | 3.3 | 5.6 | 8.9 | 13.3 | 16.1 | 16.1 | 12.8 | 8.3 | 3.9 | 1.7 | 7.6 |
| Pilatutako prezipitazioa (mm) | 45.7 | 43.2 | 38.1 | 45.7 | 40.6 | 25.4 | 10.2 | 10.2 | 30.5 | 45.7 | 63.5 | 48.3 | 447.0 |
| Iturria: ||||||||||||||

## Hiritar ezagunak

* Miguel de Cervantes (1547-1616), idazlea.

## Ikus, gainera

* Alcaláko Unibertsitatea
* Madrilgo udalerrien zerrenda

## Erreferentziak

* ↑ http://espanol.weather.com/travel/travel-Alcala-de-Henares-SPXX0002?tab=2 The Weather Channel

## Kanpo estekak

* (Gaztelaniaz)(Ingelesez) Alcalá de Henaresko Udalaren webgunea
* Datuak: Q46940
* Multimedia: Alcalá de Henares / Q46940
# Alcalá Mecoko espetxea

Alcalá Mecoko espetxea (gaztelaniaz: Centro Penitenciario de Alcalá Meco) edo Centro Penitenciario Madrid II, Madrilgo Erkidegoaren Alcalá de Henares herrian dagoen presondegia da, Mecotik gertu.

## Ezaugarriak

Arkitektonikoki Espainian oso presondegi berezia da. 1981ean eraiki zen segurtasun handiko Suitzako espetxeen eredua jarraituz. Eredu hori Alcalá Mecon bakarrik erabili zen. Gaur egun nahiko espetxe zaharkitua da eta, horren ondorioz, neurri handi batean Audientzia Nazionalaren menpe dauden prebentzio egoerako presoekin edo ingurukoak direnekin erabiltzen da.
1.000 preso inguru ditu bi zonalde independentetan banatuta (emakumeak zein gizonak). Zerbitzu amankomunak gutxi dira: bulegoak, sarbideak, sukaldea eta polirikoldegia. Urte batzutan bertako gizonezko futbol taldeak erregional mailan jokatu du.
Espetxearen kostea garaiko 1.300 milioi pezetakoa izan zen. Eraikitako zabalera 62.478,00 m2koa da. Lur eremu osoa 231.581,00 m2koa da. 522 ziega ditu eta beste 118 osagarriak.

## Ihesaldi ospetsua

Maila handiko segurtasun espetxea izan arren, 1984ko apirilean hiru preso arruntek ihes egitea lortu zuten. Horretarako xaboia eta tinta erabiliz, pistolak antzekoak egin zituzten. Presoak oso talde biolentoa zen, Rafael Bueno Latorreren taldea. Ihes egindako hiruetatik bi, Antonio Álvarez Gallego eta Antonio Retuerto González, berriro ere harrapatuak izan ziren baina taldeko burua, Rafael Bueno, oraindik libre dago.

## Beste preso ospetsuak

Presondegi honetan, besteak beste, pertsonaia hauek egon ziren entzerratuta:
* José María Ruiz-Mateos,
* Mario Conde,
* Mariano Rubio,
* Julián Sancristóbal.

## Kanpo loturak

* Espetxearen informazioa.
* Datuak: Q6086853
# Alcalá de Ebro

Alcalá de Ebro (Alcalá d'Ebro aragoieraz) Espainiako Zaragozako probintziako udalerria da, Aragoin. 2008an 297 biztanle zituen 9,9 kilometro koadroko azaleran.

## Kanpo estekak

* Datuak: Q1650394
* Multimedia: Alcalá de Ebro / Q1650394
# Alcalá de Gurrea

Alcalá de Gurrea Huescako udalerria da.

## Ikus, gainera

* Huescako udalerrien zerrenda

## Kanpo estekak

* Datuak: Q527636
* Multimedia: Alcalá de Gurrea / Q527636
# Alcalatén

L'Alcalatén Valentziar Herrialdeko eskualdea da, l'Alcora hiriburua duena. Iparraldean Alt Maestrat eta Aragoi ditu, ekialdean Plana Alta, hegoaldean Plana Baixa eta mendebaldean Alto Mijares.
9 udalerrik osatua, 648,7 km²ko azalera du eta 2008an 16.991 biztanle zituen.

## Udalerriak

| Udalerria | Biztanleria | Azalera | Dentsitatea |
| l'Alcora | 11.068 | 94,90 | 116,62 |
| Atzeneta del Maestrat | 1.448 | 71,20 | 20,33 |
| Benafigos | 171 | 35,60 | 4,80 |
| Costur | 579 | 21,90 | 26,43 |
| Figueroles | 582 | 12,10 | 48,09 |
| Llucena | 1.587 | 137 | 11,58 |
| les Useres | 1.008 | 80,70 | 12,49 |
| Vistabella del Maestrat | 426 | 151 | 2,82 |
| Xodos | 122 | 44,30 | 2,75 |

## Eskualde historikoa

Tinença d'Alcalatén izeneko eremu historikoa egon zen. Gaurko eskualdeko udalerrien artean Atzeneta del Maestrat, Benafigos eta Vistabella del Maestrat ez ziren esparru honetan, Alt Maestrat eskualde historikoaren barruan zeudelako. Emili Beüten "Comarques naturals del Regne de València" (1934) lanean hala agertzen dira.

## Ikus, gainera

* Valentziar Herrialdeko eskualdeak

## Kanpo estekak

* (Katalanez) Alcalatén País Valencià, poble a poble, comarca a comarca webgunean.
* Datuak: Q2300724
* Multimedia: Alcalatén / Q2300724
# Alcaligenes

Alcaligenes generoa bakterio Gram negatiboz osatua dago, orokorrean bazilo itxura dutenak. Aerobio hertsiak (O/H: +/-) eta mugikorrak dira (flagelo peritrikoak dituzte). Ez dute esporarik sortzen.
Hainbat aminoazido eskuratzeko erabiltzen dira industrian bakterio hauek.
Genero honetako espezie ezagunena Alcaligenes faecalis da, ugaztunen heste-traktuan oso ugaria dena. Mikrobio hau oportunista da, hots, immunitate-sistema ahula dutenengan infekzioak eragin ditzake.

## Kanpo estekak

* (Ingelesez) Alcaligenes
* Datuak: Q135387
* Espezieak: Alcaligenes
# Alcalà de Xiverteko geltokia

Alcalà de Xivert Valentziar Herrialdeko Baix Maestrat eskualdeko tren geltoki bat da, Alcalà de Xivert udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Tarragona — Valentzia

## Zerbitzuak
### Distantzia ertaina

* Renfe Operadora
| Zerbitzua | Hasiera | Ibilbidea | Amaiera ⁠ |
| 50 | Valentzia Iparraldea | Valentzia–Cabanyal • Sagunt • Vila-real • Castelló de la Plana • Benicàssim • Orpesa • Torreblanca • Alcalà de Xivert • Benicarló–Peníscola • Vinaròs • Ulldecona–Alcanar–la Sénia • l'Aldea–Amposta–Tortosa | Tortosa |

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q8779222
* Multimedia: Train station of Alcalà de Xivert / Q8779222
# Alcalá de Guadaíra

Alcalá de Guadaíra Sevillako udalerria da, Los Alcores eskualdean dagoena.
2009ko urtarrilaren 1eko erroldaren arabera 70.155 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q494781
* Multimedia: Alcalá de Guadaíra / Q494781
# Anchor (Illinois)

Anchor Illinoiseko herri bat da. McLean konderrian kokatua dago. 2010ean 146 biztanle zituen, 0,49 kilometro koadrotan banatuta.

## Ikus, gainera

* McLean konderria

## Kanpo estekak

* Datuak: Q2671750
# Anchor Bay (Kalifornia)

Anchor Bay Ameriketako Estatu Batuetako erroldak esleitutako leku bat da. Mendocino konderrian kokatuta dago, Kalifornia estatuan. 473 biztanle ditu, 9,097804 kilometro koadroko azaleran banatuta.

## Ikus, gainera

* Mendocino konderria

## Kanpo estekak

* Datuak: Q2845752
* Multimedia: Anchor Bay, California / Q2845752
# Anchor udalerria, McLean konderria (Illinois)

Anchor udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 280 biztanle zituen, 36.53 milia karratu (94.6 km$^2$) eremuan.

## Ekonomia

2020ko zentsuaren arabera, Anchor udalerrian 111 etxebizitza zeuden. Per capita diru-sarrerak 22.030 estatubatuar dolar ziren.

## Kanpo estekak

* Datuak: Q528425
# Anchorage (Kentucky)

Anchorage Kentuckyko hiri bat da. Jefferson konderrian kokatua dago. 2010ean 2.348 biztanle zituen, 7,66 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2111634
* Multimedia: Anchorage, Kentucky / Q2111634
# Anchor Point (Alaska)

Anchor Point Ameriketako Estatu Batuetako erroldak esleitutako leku bat da. Kenai Peninsula Boroughn kokatuta dago, Alaska estatuan. 2.105 biztanle ditu, 238,216274 kilometro koadroko azaleran banatuta.

## Ikus, gainera

* Kenai Peninsula Borough

## Kanpo estekak

* Datuak: Q489206
* Multimedia: Anchor Point, Alaska / Q489206
# Anchorage

Anchorage (dena'ina hizkuntzan: Dgheyaytnu edo Dgheyey Kaq’) Ameriketako Estatu Batuetako Alaska estatuko hiririk handiena da, 2006an 282.813 biztanle zituen. Alaskako golkoaren ertzean kokatuta, arrantza portua eta salerosketa gune handia dauka.
Bertan Ted Stevens Anchorage nazioarteko aireportua dago.

## Historia

1964ko martxoaren 27ko 9,2 eskalako lurrikarak bortizki astindu zuen Anchorage. 115 alaskar hil eta 1,8 mila milioi dolarreko kalteak eragin zituen.

## Klima

Datu klimatikoak (Anchorage Ted Stevens Anchorage nazioarteko aireportua, 1981−2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 13 | 14 | 13 | 22 | 28 | 30 | 29 | 29 | 23 | 18 | 17 | 12 | 30 |
| Batez besteko tenperatura maximoa (°C) | -5 | -3 | 1 | 7 | 14 | 18 | 19 | 18 | 13 | 5 | -2 | -4 | 6.8 |
| Batez besteko tenperatura minimoa (°C) | -12 | -10 | -7 | -2 | 4 | 9 | 11 | 10 | 5 | -2 | -9 | -10 | -1.1 |
| Erregistraturiko tenperatura minimoa (°C) | -37 | -39 | -31 | -26 | -17 | -2 | 1 | -1 | -7 | -21 | -29 | -38 | -39 |
| Pilatutako prezipitazioa (mm) | 19 | 19 | 15 | 12 | 19 | 24 | 46 | 82 | 76 | 52 | 30 | 28 | 422.4 |
| Prezipitazio egunak (≥ 0.01 in) | 8.1 | 7.2 | 6.8 | 5.5 | 7.0 | 8.2 | 11.3 | 13.8 | 14.5 | 12.3 | 9.3 | 11.1 | 115.1 |
| Elur egunak (≥ 0.1 in) | 7.0 | 5.9 | 5.8 | 3.4 | .2 | 0 | 0 | 0 | .2 | 4.3 | 7.0 | 8.8 | 42.6 |
| Eguzki orduak | 83.7 | 121.5 | 195.3 | 234.0 | 288.3 | 276.0 | 251.1 | 204.6 | 159.0 | 117.8 | 81.0 | 52.7 | 2066.0 |
| Iturria: http://www.nws.noaa.gov/climate/xmacis.php?wfo=pafc NOAA ||||||||||||||

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-01).
* ↑ (Ingelesez) «Dgheyay Kaq’ (The Mouth of Ship Creek)» www.anchoragemuseum.org (The Anchorage Museum) (Noiz kontsultatua: 2023-07-07).

## Kanpo estekak

* Anchorageko Udalaren webgunea (Ingelesez)
* Datuak: Q39450
* Multimedia: Anchorage, Alaska / Q39450